

 REPUBLIKA HRVATSKA

MINISTARSTVO PRAVOSUĐA I UPRAVE

#####  UPRAVA ZA ZATVORSKI SUSTAV

 I PROBACIJU

 Kaznionica u Lepoglavi

KLASA: 112-03/22-01/61

URBROJ: 514-10-05-02-01-22-4

Lepoglava, 20. travnja 2022.

Vezano uz raspisani oglas, KLASA: 112-03/22-01/61, URBROJ: 514-10-05-02-01-22-3 od 20. travnja 2022. godine za prijam službenika u državnu službu na određeno vrijeme do povratka duže odsutnih službenika u Ministarstvo pravosuđa i uprave, Upravu za zatvorski sustav i probaciju, Kaznionicu u Lepoglavi, objavljuje se

**OPIS POSLOVA RADNOG MJESTA, PODACI O PLAĆI, SADRŽAJU I NAČINU PROVJERE ZNANJA, SPOSOBNOSTI I VJEŠTINA**

**NAPOMENA:** Na službenoj web stranici Ministarstva pravosuđa i uprave (<https://mpu.gov.hr>) objavit će se mjesto i vrijeme održavanja testiranja najmanje pet dana prije dana određenog za testiranje.

**ODJEL UPRAVIH POSLOVA**

**1. Stručni referent -** **1 izvršitelj/ica**

*OPIS POSLOVA:*

*Obavlja stručne poslove u svezi zaprimanja, uručivanje pismovnih pošiljaka zatvorenicima i otpreme pismovnih pošiljaka zatvorenika; vodi evidencije pritužbi zatvorenika koje s dostavljaju tijelima izvan kaznionice te evidencije odgovora na pritužbe zatvorenika koje se dostavljaju u kaznionicu; zaprima podneske stranaka, obavlja poslove pisarnice kaznionice; vodi sve propisane upisnike sukladno propisima o uredskom poslovanju; nadzire rokove utvrđene propisima o uredskom poslovanju, odgovara za rad upisnika, urudžbira, kuvertira, te prima i otprema poštu; vodi propisane evidencije iz svog djelokruga rada, sudjeluje u izradi statističkih i drugih izvješća; obavlja i druge poslove po nalogu nadređenih.*

**ODJEL TRETMANA**

**Odsjek provedbe programa izvršavanja kazne zatvora**

**2. Viši stručni savjetnik – za tretman - 1 izvršitelj/ica**

*OPIS POSLOVA:*

*Obavlja najsloženije stručne poslove u svezi neposredne provedbe, preispitivanja i procjenjivanja pojedinačnog programa izvršavanja kazne; predlaže vrstu i opseg pogodnosti te obveze zatvorenika tijekom korištenja pogodnosti izlaska, izrađuje izvješća i mišljenja u svezi premještaja, uvjetnih otpusta i drugih podnesaka zatvorenika; vodi tim tretmanske skupine i neposredno surađuje sa službenicima drugih odjela koji sudjeluju u provedbi pojedinačnog programa, unosi podatke u osobnik, provodi opće i posebne programe, obavlja poslove u svezi pripreme poslijepenalnog prihvata, kontaktira s obitelji zatvorenika; vodi propisane evidencije, sudjeluje u izradi statističkih i drugih izvješća;, nadzire sadržaj pismovnih pošiljki zatvorenika; obavlja i druge poslove po nalogu nadređenih.*

**ODJEL ZA RAD I STRUKOVNU IZOBRAZBU ZATVORENIKA**

**Odsjek održavanja i radno – terapijske radionica**

**3. Strukovni učitelj – stolar - 1 izvršitelj/ica**

*OPIS POSLOVA:*

*Obavlja poslove popravka stolarije na objektima; izvodi radove svoje struke u graditeljskim radovima u kaznionici; brine se o provođenju mjera zaštite na radu i protupožarne zaštite; sudjeluje u radu timova tretmanskih skupina i u ocjeni uspješnosti provedbe programa izvršavanja kazne; obavlja strukovnu izobrazbu i nadzire rad zatvorenika; vodi propisane evidencije iz djelokruga rada, sudjeluje u izradi statističkih i drugih izvješća; obavlja i druge poslove po nalogu nadređenih.*

***Podaci o plaći radnog mjesta***

Zakonski izvori podataka o plaći radnih mjesta nalaze se na web stranici „Narodnih novina“ [www.nn.hr](http://www.nn.hr) te su reguliraniUredbom o nazivima radnih mjesta i koeficijentima složenosti poslova u državnoj upravi („Narodne novine“, broj: 37/2001, 38/2001 – ispravak, 71/01, 89/01, 112/01, 7/02 – ispravak, 17/03, 197/03, 21/04, 25/04 – ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14 i 140/14, 151/14, 76/15, 100/15, 71/18 i 73/19), a u svezi sa člankom 144. Zakona o državnim službenicima („Narodne novine“, broj: 49/12. - pročišćeni tekst, 37/13., 38/13., 1/15. i 61/17) te Kolektivnim ugovorom za državne službenike i namještenike („Narodne novine“, broj: 112/17, 12/18, 2/19, 119/19 i 66/20). Osnovica za obračun plaće državnih službenika i namještenika utvrđena je Odlukom Vlade Republike Hrvatske (“Narodne novine”, broj: 40/09.).

Plaću navedenog radnog mjesta čini umnožak koeficijenta složenosti poslova radnog mjesta sukladno gore navedenoj Uredbi i osnovice za izračun plaće, uvećan za 0,5% za svaku navršenu godinu radnog staža sukladno navedenom Kolektivnom ugovoru).

Dodatak na osnovnu plaću utvrđen je člankom 8. Uredbe o poslovima i posebnim uvjetima rada u državnoj službi („Narodne novine“ broj: 74/02, 58/08, 119/11, 33/13, 65/15 i 2/17).

Koeficijent za radno mjesto medicinski tehničar/sestra je 0,940.

***Sadržaj i način provjere znanja sposobnosti i vještina:***

Sastoji se od:

- poznavanja rada na računalu za radno mjesto pod red. brojem 1. i 2.

- razgovor (intervju) s Komisijom za provedbu oglasa

Razgovor sa kandidatima (intervju) koji su uspješno prošli provjeru poznavanja rada na računalu obaviti će se istog dana nakon završetka provjere poznavanja rada na računalu.

Provjeri znanja, sposobnosti i vještina mogu pristupiti svi kandidati koji su dostavili pravodobnu i potpunu prijavu, i koji udovoljavaju formalnim uvjetima oglasa.

Provjeri znanja, sposobnosti i vještina ne mogu pristupiti osobe koje su zaprimile obavijest da se ne smatraju kandidatima jer nisu podnijele pravodobnu i potpunu prijavu ili ne ispunjavaju formalne uvjete iz oglasa.

Kandidati su dužni sa sobom imati osobu iskaznicu ili putovnicu.

Svi kandidati sami snose troškove dolaska i prisustvovanja provjeri znanja, sposobnosti i vještina. Smatra se da je kandidat koji nije pristupio provjeri znanja, sposobnosti i vještina povukao prijavu na oglas i više se ne smatra kandidatom.

Pravila provjere znanja, sposobnosti i vještina

1. Po dolasku na testiranje odnosno intervju od kandidata će biti zatraženo predočenje odgovarajuće identifikacijske isprave (važeće osobne iskaznice ili putovnice) radi utvrđivanja identiteta, a kandidati koji ne mogu dokazati identitet ne mogu pristupiti testiranju odnosno intervjuu.
2. Po utvrđivanju identiteta kandidata isti će biti pozvani na provjeru poznavanja rada na računalu koja će biti jednaka za sve prijavljene kandidate na radno mjesto pod rednim brojem 1 i 2.

Kandidati prijavljeni na radno mjesto pod rednim brojem 3. biti će pozvani na intervju.

1. Za provjeru poznavanja rada na računalu kandidatima se dodjeljuje od 0 do 10 bodova. Smatra se da je kandidat zadovoljio ako je na provjeri ostvario najmanje 5 bodova.
2. Kandidati koji su zadovoljili provjeri poznavanja rada na računalu pristupaju razgovoru sa Komisijom (intervjuu).
3. Komisija u razgovoru sa kandidatima utvrđuje interese, profesionalne ciljeve i motivaciju kandidata za rad u državnoj službi.
4. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervjuu) ako je ostvario najmanje 5 bodova.
5. Za vrijeme provjere znanja, sposobnosti i vještina u Kaznionici u Lepoglavi kandidati su duži poštivati Kućni red i postupati prema uputama službenih osoba. U slučaju kršenja Kućnog reda ili nepridržavanja uputa službenih osoba, kandidati će biti udaljeni s provjere znanja, sposobnosti i vještina, te će se smatrati da su povukli prijavu na oglas.
6. Nakon provedenog intervjua Komisija utvrđuje rang listu kandidata prema ukupnom broju bodova ostvarenih na provjeri poznavanja rada na računalu i intervjuu. Na rang listi se navode samo kandidati koji su zadovoljili na provjeri poznavanja rada na računalu i razgovoru.

Komisija dostavlja upravitelju Kaznionice u Lepoglavi Izvješće o provedenom postupku, te rang listu kandidata.

U slučaju kada niti nijedan kandidat nije postigao zadovoljavajuće rezultate na provjeri znanja, sposobnosti i vještina, te u drugim slučajevima iz čl. 50. b) Zakona o državnim službenicima, upravitelj donosi odluku kojom obustavlja postupak prijama u državnu službu po raspisanom oglasu. Ova odluka objavljuje se na web stranici Ministarstva pravosuđa i uprave (<https://mpu.gov.hr>).

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu na određeno vrijeme, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u državnu službu. Troškove izdavanja uvjerenja o zdravstvenoj sposobnosti snosi Kaznionica u Lepoglavi.

Rješenje o prijamu u državnu službu na određeno vrijeme doneseno u postupku provedbe oglasa objaviti će se na web stranici Ministarstva pravosuđa i uprave (<https://mpu.gov.hr>).

Dostava rješenje kandidatima smatra se obavljenom istekom osmog dana od objave na web stranici Ministarstva pravosuđa i uprave.

 **U P R A V I T E LJ**

 **Dražen Posavec**